laion/Wikipedia-Exotic huggingface dataset:
ბელა-ლიუი

ბელა-ლიუი (ფრანგ. Bella Lui) — მთა ბერნის ალპებში, შვეიცარიაში. მდებარეობს სათხილამურო კურორტ კრან-მონტანის ჩრდილოეთით, ვალეს კანტონში. მწვერვალის სიახლოვეს არის საბაგიროს სადგური და ზამთრობით, მთა სათხილამურო ზონის ნაწილი ხდება. Bella Lui on Hikr
გიფერშპიცი

გიფერშპიცი (გერმ. Giferspitz) — 2,542 მ სიმაღლის მთა პენინის ალპებში, შვეიცარიაში. მდებარეობს ბერნის ალპების დასავლეთ ნაწილში. გადაჰყურებს სოფელ გშტადს. იგი უმაღლესი მწვერვალია გშტადსა და ლენკის მუნიციპალიტეტს შორის არსებულ მასივში. მთაზე ასვლა შესაძლებელია ჩრდილოეთ კალთაზე არსებული ბილიკით. Giferspitz on Hikr.org
ლა-პარა

ლა-პარა (ფრანგ. La Para) — მთა შვეიცარიაში, ვოს კანტონში. მდებარეობს ბერნის ალპების დასავლეთ ნაწილში. გადაჰყურებს სოფელ ლე–დიალბერეტს, სიმაღლე ზღვის დონიდან 2 540 მეტრი. La Para on Hikr
გიჩენი

გიჩენი (გერმ. Gitschen) — მთა ურნერის ალპებში, შვეიცარიის ურის კანტონში. გადაჰყურებს ლუცერნის ტბას. აღმართულია ზურენენის უღელტეხილის ჩრდილოეთით მდებარე ქედზე. უმაღლესი მწვერვალია ბრუნისტოკი. Gitschen on Hikr
ლე-შატელე (მთა)

ლე-შატელე (ფრანგ. Le Châtelet) — მთა მონბლანის მასივში, შვეიცარიაში. მდებარეობს ვალეს კანტონში; გადაჰყურებს ორისერის მუნიციპალიტეტს. აღმართულია ორნისა და სალეინის ხეობებს შორის. Le Châtelet on Hikr
ტობრუკის ნავსადგური

ტობრუკის ნავსადგური (არაბ. ميناء طبرق) — ნავსადგური ლიბიაში, ქალაქ ტობრუკში. გაიხსნა 1986 წელს. მდებარეობს ეგვიპტის საზღვრის სიახლოვეს, ქალაქ ბენღაზიდან აღმოსავლეთით დაახლოებით 450 კილომეტრში. ლიბიის სამოქალაქო ომის დროს საპროტესტო აქციის მონაწილეებსა და მთავრობას შორის მომხდარი შეტაკების შედეგად ნავსადგური გარკვეული დროით დაიკეტა. ხელახლა გიახსნა 2011 წლის 28 თებერვალს. ↑ ტობრუკის ნავსადგური ↑ Libya's eastern port Tobruk opens for oil exports[მკვდარი ბმული] ვიკისაწყობში არის გვერდი თემაზე: ტობრუკის ნავსადგური
ბანფი

ბანფი (ინგლ. Banff) — ქალაქი კანადაში, პროვინცია ალბერტაში. კლდოვანი მთების სამხრეთით, ბანფის ეროვნულ პარკში. მდებარეობს ქალაქ კალგარის დასავლეთით დაახ. 126 კმ-ში. ბანფი ტურისტული ქალაქია, ტურისტებს იზიდავს შესანიშნავი მთიანი გარემო. ქალაქში არის მრავალი ტურისტული მარშრუტი, როგორ საფეხმავლო, ასევე საველოსიპედო. ქალაქის ოფიციალური საიტი ბანფის სამოგზაურო ტურები ბანფის კინოფესტივალი დაარქივებული 2010-02-17 საიტზე Wayback Machine.
ქვემო ნიჩბისის ღვთისმშობლის ეკლესია

ქვემო ნიჩბისის ღვთისმშობლის ეკლესია — ეკლესია მცხეთის მუნიციპალიტეტის სოფელ ქვემო ნიჩბისში. მდებარეობს სოფლის განაპირას, სამხრეთით, სასაფლაოზე. აგებულია 1817 წელს. ეკლესია დარბაზულია (12,25 X 8,3 მ), ნაგებია სხვადასხვა ზომისა და ფორმის ქვით. შესასვლელი ჩრდილოეთიდანაა. დასავლეთის კარი ამოქოლილი და შელესილია. აღმოსავლეთით ფართო მხრებით გამოყოფილი ღრმა ნახევარწრიული აფსიდია. აფსიდის მხრებზე გადაყვანილია ნახევარწრიული სატრიუმფო თაღი. მისი წვერო დარბაზის კამარის საბჯენი თაღისგან დაბალი შუბლითაა გამოყოფილი. სატრიუმფო თაღის ქუსლებთან ფართო თაროსებრი ომპოსტებია. აფსიდის ღერძზე გაჭრილია ერთი თაღოვანი სარკმელი. მისი თაღი კონქის ქუსლის დონეს აღწევს. საკურთხევლის შუაში სწორკუთხა, შელესილი დიდი სატრაპეზო ქვა დგას. ჩრდილოეთის, სამხრეთის და დასავლეთის კედლებში თითო ნიშია. მაღალ და წინწამოწეულ საკურთხევლის ბაქანს ორივე გვერდზე სამსაფეხურიანი კიბე აქვს. აფსიდის ორივე მხარეს, კედელში სამკვეთლო და სადიაკვნეა, რომლებსაც აღმოსავლეთით სწორკუთხა სარკმელი, ხოლო დასავლეთით სწორკუთხა შესასვლელი აქვთ. ჩრდილოეთ სათავსის ფანჯრის ძირში სანათლავია მოწყობილი. ორივე სათავსი გადახურულია ცილინდრული კამარით. ეკლესიის ვრცელი დარბაზის კამარა პილასტრებზე დადგმულ სამ საბჯენ თაღს ეყრდნობა. დასავლეთის კედელში ერთი სწორკუთხა სარკმელია. ინტერიერი შელესილია. დასავლეთის ფასადზე, სარკმლის ქვემოთ ჩასმულია ქვა, რომელზეც ჯვრის გამოსახულება და მხედრული წარწერაა. ეკლესიის ლავგარდანი შედგენილია ვიწრო თაროსა და დახრილი სიბრტყისგან. დასავლეთ ფრონტონზე ქვის მრგვალ სვეტებზე დგას ოთხივე მხარეს თაღებით გახსნილი პირამიდული სახურავით გადახურული სამრეკლო. ვიკისაწყობში არის გვერდი თემაზე: ქვემო ნიჩბისის ღვთისმშობლის ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 311.
ქვემო ნიჩბისის წმინდა ნიკოლოზის ეკლესია

ქვემო ნიჩბისის წმინდა ნიკოლოზის ეკლესია — ეკლესია მცხეთის მუნიციპალიტეტის სოფელ ქვემო ნიჩბისში. მდებარეობს სოფლის სამხრეთით. სტილისტური ნიშნებით თარიღდება XVI-XVII საუკუნეებით. XVIII საუკუნეში ეკლესიის ქვედა ნაწილისათვის გასამაგრებლად შემოუშენებიათ ახალი კედელი (სისქე 0,65 მ), რომელიც შემოსილია კარგად გათლილი კვადრებით. ეკლესია ცენტრალურ-გუმბათოვანი ნაგებობაა (16,7 X 15 მ), ნაშენია ნატეხი ქვით, კუთხეებში კარგად გათლილი კვადრებია გამოყენებული. ეკლესიაში შესასვლელი დასავლეთიდანაა. გუმბათი საკურთხევლის კუთხეებსა და დასავლეთის ორ სვეტს ეყრდნობა. ყველა მკლავში თითო სარკმელია. პატარა სარკმლები სამხრეთ და ჩრდილოეთ კედლებშიცაა. საკურთხევლის ორივე მხარეს გეგმით მართკუთხა სადიაკვნე და სამკვეთლოა. ორივე სათავსში თითო სარკმელი და მცირე ნიშებია. ეკლესიის შიდა კედლები მოპირკეთებულია თლილი ქვით. ფასადები XVIII საუკუნეში უხვად მოურთავთ, მაგრამ მორთულობა მშრალი და მდარეა. ვიკისაწყობში არის გვერდი თემაზე: ქვემო ნიჩბისის წმინდა ნიკოლოზის ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 312-313.
ჰუგენოტები

ჰუგენოტები — XVI-XVII საუკუნეების ფრანგი პროტესტანტების (კალვინისტების) წევრების სახელწოდება. ერთ-ერთი თვალსაზრისით წარმოსდგება ჟენეველი მოქალაქის ჰუგოს სახელისაგან. მათ XVII საუკუნედან ზოგადად „ფრანგ პროტესტანტებს“ უწოდებდნენ. მოძრაობა წარმოიშვა 1530 წელს ჟან კალვინის ნამუშევრების მიხედვით და მათ მალევე 1560 წელს ჰუგენოტები უწოდეს. XVII საუკუნის ბოლოსთვის დაახლოებით 200 000 ჰუგენოტი იყო საფრანგეთიდან განდევნილი. ისინი ძირითადად ინგლისში, შვეიცარიაში, დანიაში, გერმანიაში ასევე დღევანდელ სამხრეთ აფრიკის რესპუბლიკასა და ჩრდილოეთ ამერიკაში გადავიდნენ. ვიკისაწყობში არის გვერდი თემაზე: ჰუგენოტები Who were the Huguenots? დაარქივებული 2010-12-31 საიტზე Wayback Machine. The Huguenot Cross დაარქივებული 2010-12-31 საიტზე Wayback Machine. The Méreauდაარქივებული 2013-06-02 საიტზე Wayback Machine. Historic Huguenot Street Historic Huguenot Street Digital Collections დაარქივებული 2010-12-09 საიტზე Wayback Machine. The National Huguenot Society დაარქივებული 2011-03-29 საიტზე Wayback Machine. The Huguenot Society of America The Huguenot Society of Australia დაარქივებული 2018-04-01 საიტზე Wayback Machine. Huguenot Fellowship The Huguenots, the Jews, and Me დაარქივებული 2008-04-11 საიტზე Wayback Machine. , essay by Armand Laferrere in Azure magazine. Huguenot Society of Great Britain & Ireland
ლიბიის ცენტრალური ბანკი

ლიბიის ცენტრალური ბანკი (CBL) — ლიბიის მთავარი ფინანსური ინსტიტუტი, რომელიც სარგებლობს ავტონომიური სტატუსით. ცენტრალური ბანკის შესახებ კანონის მიხედვით მის მიზანს წარმოადგენს ლიბიის ფინანსური სტაბილურობის დაცვა და ქვეყნის ეკონომიკური პოლიტიკის ფარგლებში ეკონომიკის ზრდის მხარდაჭერა. სათავო ოფისი მდებარეობს ტრიპოლიში, თუმცა კომერციული ბანკებისთვის მომსახურების გაუმჯობესებისთვის მას აქვს სამი ფილიალი შემდეგ ქალაქებში: სურთი, საბჰა, ბენღაზი. 2011 წლის მარტში ლიბიის სამოქალაქო ომის დროს ცენტრალური ბანკის დირექტორი ფარათ ბენგდარა გადავიდა აჯანყებულების მხარეს და გაყინა აქტივები რითიც კადაფის რეჟიმისთვის ფინანსური რესურსები მიუწვდომელი გახადა. 2011 წლის სექტემბრიდან ცენტრალური ბანკის დირექტორის პოზიცია უკავია გაზემ აზოს. ცენტრალური ბანკი ფუნქციონიერბს 1956 წლის 1 აპრილიდან. მან ჩაანაცვლა 1951 წელს ლიბიის ეკონომიკის განვითარებისთვის, გაერთიანებული ერების ორგანიზაციის მხარდაჭერით შექმნილი ლიბიის სავალუტო კომიტეტი. ლიბიური დინარი ლიბიის ცენტრალური ბანკის ოფიციალური საიტი დაარქივებული 2012-10-24 საიტზე Wayback Machine. ↑ FT interview dated 17 May 2011 here ↑ Birsel, Robert (1 September 2011). „Dinars from heaven as Britain flies banknotes to Libya“. Reuters UK. Reuters. დაარქივებულია ორიგინალიდან — 18 ოქტომბერი 2012. ციტირების თარიღი: 18 September 2011.
ფრენკ ლოიდ რაიტი

ფრენკ ლოიდ რაიტი (Frank Lloyd Wright; 8 ივნისი, 1867 - 9 აპრილი, 1959) — XX საუკუნის დასაწყისის ერთ-ერთი ყველაზე გავლენიანი ამერიკელი არქიტექტორი-ნოვატორი დასავლეთის არქიტექტურაში; ორგანული არქიტექტურის ფუძემდებელი 700-ზე მეტი ნაგებობის და ასობით პროექტისა და თეორიული ნაშრომის ავტორი. რაიტს სრული პროფესიული განათლება არ მიუღია. როგორც არქიტექტორი ჩამოყალიბდა სილევენისა და ადლერის(1893 წლიდან) სახელოსნოში, ჩიკაგოს სკოლის ნოვატორული ძიების ატმოსფეროში. 1893 წლიდან მუშაობდა დამოუკიდებლად. იგი ერთ-ერთი პირველი გამოვიდა ეკლექტიზმისა და ფსევდოკლასიციზმის წინააღმდეგ. მის შემოქმედებაზე გავლენა იქონია XIX საუკუნის ამერიკულმა ხალხურმა ტრადიციებმა და იაპონურმა არქიტექტურამ. ვიკისაწყობში არის გვერდი თემაზე: ფრენკ ლოიდ რაიტი ფრენკ ლოიდ რაიტის ფონდის ოფიციალური საიტი
ბენღაზის ნავსადგური

ბენღაზის ნავსადგური (არაბ. ميناء بنغازي) — საზღვაო ნავსადგური ლიბიაში, ქალაქ ბენღაზიში. მდებარეობს ხმელთაშუა ზღვის სიდრის ყურეში. აქვს ღრმაწყლიანი ახალი და ძველი ნავსაყუდელი და მცირეწყლიანი მარსა-ჯულიანა და საბჰეტ-ელ-ბუნტა. ბუნებრივი საზღვაო ნავსადგური დააარსეს ძველმა ბერძნებმა ძველი წელთაღრიცხვის VI საუკუნეში. გაბატონებულია ძლიერი დასავლეთის ქარები. ბენღაზის ნავსადგური დაარქივებული 2012-12-04 საიტზე Wayback Machine. (ინგლისური) ბენღაზის ნავსადგური დაარქივებული 2011-07-13 საიტზე Wayback Machine. (ინგლისური)
კაზიმირ კურატოვსკი

კაზიმირ კურატოვსკი (პოლ. Kazimierz Kuratowski) (დ. 2 თებერვალი, 1896, ვარშავა — გ. 18 ივნისი, 1980) — პოლონელი მათემატიკოსი, რომლის შრომები ეხება ძირითადად ტოპოლოგიის და სიმრავლეთა თეორიის საკითხებს.
ანდრე შურლე

ანდრე შურლე (გერმ. André Schürrle; დ. 6 ნოემბერი, 1990) — გერმანელი ფეხბურთელი, დაიბადა 1990 წლის 6 ნოემბერს დორტმუნდში. სახელი გაითქვა 2010-11 წლებში „მაინცში“ ასპარეზობით, როდესაც ბუნდესლიგის 34 მატჩში 15 გოლი გაიტანა და კლუბს დაეხმარა მეხუთე ადგილის დაკავებასა და უეფა-ს ევროპის ლიგაზე კვალიფიკაციაში. შემდგომი სეზონიდან ლევერკუზენის „ბაიერში“ გადავიდა. 2011 წლიდან ასპარეზობს ეროვნულ ნაკრებში, მონაწილეობა მიიღო ევრო 2012-ის 2 მატჩში და მუნდიალი 2014-ზე. შეგიძლიათ იხილოთ მედიაფაილები თემაზე „ანდრე შურლე“ ვიკისაწყობში. André Schürrle transfermarkt-ზე Career stats დაარქივებული 2010-05-15 საიტზე Wayback Machine. ESPN Soccernet-ზე André Schürrle — სტატისტიკა საიტზე Soccerbase.com (ინგლისური) ოფიციალური საიტი (გერმანული) ანდრე შურლე Twitter-ზე ↑ „2014 FIFA World Cup Brazil: List of Players“. FIFA. 11 June 2014. p. 16. დაარქივებულია ორიგინალიდან (PDF) — 11 ივნისი 2015. ციტირების თარიღი: 6 November 2014. ↑ BVB profile ↑ Borussia Dortmund sign André Schürrle. დაარქივებულია ორიგინალიდან — 2018-07-26. ციტირების თარიღი: 22 ივლისი, 2016
გიორგი ჭოღოშვილი

გიორგი სევერიანის ძე ჭოღოშვილი (დ. 21 დეკემბერი, 1914, ჭიათურა — გ. 1998, თბილისი) — ქართველი მათემატიკოსი და პედაგოგი. საქართველოში ტოპოლოგიასა და ალგებრაში სამეცნიერო კვლევათა ერთ-ერთი ფუძემდებელი, ფიზიკა-მათემატიკის მეცნიერებათა დოქტორი (1945), საქართველოს მეცნიერების დამსახურებული მოღვაწე, საქართველოს მეცნიერებათა აკადემიის აკადემიკოსი (1960), პროფესორი (1946). 1931-1932 წლებში სწავლობდა თბილისის სახელმწიფო უნივერსიტეტში, 1937 წელს დაამთავრა მოსკოვის სახელმწიფო უნივერსიტეტი. ნაყოფიერ სამეცნიერო და პედაგოგიურ მოღვაწეობას ეწეოდა თბილისის სახელმწიფო უნივერსიტეტსა (1946-1998) და საქართველოს მეცნიერებათა აკადემიის მათემატიკის ინსტიტუტში (1940-1998). მისი მეუღლე იყო ენათმეცნიერი მზია ანდრონიკაშვილი, მათი შვილი — მხატვარი ლევან ჭოღოშვილი. რუსულ-ქართული მათემატიკური ლექსიკონი. 40 ათასი ტერმინი. (თანაავტორი) თბილისი. 2010 ქართულ-ინგლისურ-იტალიურ-ფრანგულ-გერმანულ-რუსული მათემატიკური ლექსიკონი. თბილისი. 1997 ქართული საბჭოთა ენციკლოპედია, ტ. 11, თბ., 1987. — გვ. 405. მამალაძე, ნ. საქართველოს მათემატიკოსები და მექანიკოსები: ბიოგრაფიული ცნობარი გვ. 157-158 - თბილისი, 2016. გიორგი ჭოღოშვილი — საქართველოს ბიოგრაფიული ლექსიკონი
ცხვარიჭამიას დიდი საყდარი

ცხვარიჭამიას დიდი საყდარი — ეკლესია მცხეთის მუნიციპალიტეტის სოფელ ცხვარიჭამიაში. მდებარეობს ხელოვნურ ტერასაზე. სოფლის განაპირას, სამხრეთით, სასაფლაოსთან. სტილისტური ნიშნებით თარიღდება VIII-IX საუკუნეებით. დიდი საყდარი სამეკლესიანი ბაზილიკაა (9,2 X 7,3 მ), ნაგებია რიყის ქვით. კონსტრუქციულ ადგილებში გათლილი შირიმის ქვაა გამოყენებული, ხოლო კედლის თაღებისათვის - აგური. შუა ეკლესია გვერდით ეკლესიებთან შედარებით უფრო ფართო და მაღალია. შესასვლელი ორი აქვს: სამხრეთით კედლის თაღებს შორის და დასავლეთით - სიმეტრიის ღერძზე. აღმოსავლეთით ნახევარწრიული აფსიდია. ეკლესიის კამარა ეყრდნობა ორ შეკიდულ საბჯენ თაღს, რომელთა კონსოლების პროფილს თარო და დახრილი სიბრტყე შეადგენს. ეკლესიის აფსიდის ღერძზე თაღოვანი პარალელურწირთხლებიანი სარკმლებია. მის სამხრეთით პატარა სწორკუთხა ნიშია. სამხრეთის კედელში გაჭრილია შიგნიდან სწორკუთხა, გარედან თაღოვანი სარკმელი. ეკლესიის გრძივ კედლებში ორ-ორი თაღოვანი ნიშია. ჩრდილოეთის ეკლესიას დამოუკიდებელი შესასვლელი აქვს ჩრდილოეთიდან. აღმოსავლეთით სამკვეთლოა. სამკვეთლო შუა ეკლესიას სწორკუთხოვანი ღობით უკავშირდება. სამხრეთის ეკლესიის აღმოსავლეთ ნაწილში თაღით გამოყოფილია სწორკუთხა სათავსი (საკურთხეველი), რომელსაც კვერცხისებრი კამარა აქვს. საკურთხევლის აღმოსავლეთ კედელში ერთი სარკმელია, სამხრეთ ეკლესიის სამხრეთ კედლის შუაში სამეკლესიანი ბაზილიკის მთავარი შესასვლელია, რომელიც ორმალიან თაღედს წარმოადგენს, თაღებს შორის მრგვალი სვეტია. ჩრდილოეთისა და სამხრეთის ეკლესიები ერთმანეთს შუა ეკლესიის დასავლეთ კედელზე მიდგმული კარიბჭით უკავშირდებიან. კარიბჭე გეგმით სწორკუთხაა, იგი გარედან შუა ეკლესიისგან არ გამოიყიფა და მასთან ერთად საერთო ორფერდა სახურავითაა გადახურული. კარიბჭის გუმბათი უშუალოდ გუმბათის საფუძვლამდე ასულ ოთხ ტრომპს ეყრდნობა. თვით ტრომპების მრუდი სიბრტყეები საფუძვლით რამდენიმე კედელშია შეჭრილი. კარიბჭე გვერდითი ნავებისკენ თითო ფართო თაღითაა გახსნილი, ხოლო მთავარ ეკლესიას სწორკუთხა შესასვლელით უკავშირდება. ეკლესიის აღმოსავლეთ და სამხრეთ ფასადებზე სარკმლები მარტივი სათაურებითაა მორთული. ცხვარიჭამიას სამეკლესიანი ბაზილიკა მკვეთრად განსხვავდება ამ ტიპის სხვა ადრინდელი ნაგებობებისაგან - გვერდითი ეკლესიების დამაკავშირებელი დასავლეთის შემოსასვლელი გუმბათიანია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 328-329. ცხვარიჭამიას დიდი საყდარი დაარქივებული 2011-08-15 საიტზე Wayback Machine.
ცხვარიჭამიას პატარა საყდარი

ცხვარიჭამიას პატარა საყდარი — ეკლესია მცხეთის მუნიციპალიტეტის სოფელ ცხვარიჭამიაში. მდებარეობს სოფლის განაპირას, ჩრდილო-აღმოსავლეთით, მდინარე თეზამის მარჯვენა ნაპირზე. აგებულია VIII-IX საუკუნეებში. ეკლესია დარბაზულია (6,5 X 6,3 მ), ნაგებია რიყის ქვით. კონსტრუქციულ ნაწილებში (კონქის თაღი, შესასვლელის თაღი, აფსიდის კუთხეები) კარგად გათლილი შირიმის ქვაცაა გამოყენებული. ეკლესიას აღმოსავლეთით უსწოროდ მომრგვალებული აფსიდი აქვს. აფსიდის თაღი და კონქი დადაბლებულია. კონქის თაღის ქუსლებთან შირიმის თაროსებრი ომპოსტებია. საკურთხეველში, სამხრეთით და დასავლეთით, გაჭრილია თითო სწორკუთხა პარალელურწირთხლებიანი, ბრტყელი ზღუდარით გადახურული სარკმელი. ეკლესიას სამხრეთით მთელ სიგრძეზე მიშენებული ჰქონდა ვიწრო სათავსი-თაღნარი, რომელიც ეკლესიას ვიწრო თაღოვანი შესასვლელით უკავშირდებოდა. სათავსი ნახევარწრიული კამარით ყოფილა გადახურული. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 329. ცხვარიჭამიას პატარა საყდარი დაარქივებული 2011-08-15 საიტზე Wayback Machine.
ფლოელა ბენჟამინი

ფლოელა ბენჟამინი (ინგლ. Floella K. Y. Benjamin) (დ. 23 სექტემბერი, 1949, პუანტ-ა-პიერი, ტრინიდადი და ტობაგო) — ბრიტანელი მსახიობი, ბრიტანეთის იმპერიის ორდენის კავალერი, საზოგადო მოღვაწე, პუბლიცისტი, ექსეტერის უნივერსიტეტის კანცლერი. მიჰყავდა სატელევიზიო გადაცემები, როგორებიცაა: Play School და Play Away. ფლოელა ბენჟამინმა 1960 წელს ემიგრაცია განიცადა და საცხოვრებლად დიდ ბრიტანეთში გადავიდა. სწავლობდა როუზმიდის მოსამზადებელ სკოლაში, რომელიც არ დაუმთავრებია. ამის შემდეგ მან ბანკში დაიწყო მუშაობა, ამის პარალელურად სწავლობდა საღამოს სკოლაში. თამაშობდა სხვადასხვა როლებს ვესტ-ენდის თეატრში. 1976 წელს ბავშვთა სატელევიზიო გადაცემების წამყვანი გახდა. ამ პერიოდში, ფლოელა სატელევიზიო გადაცემების გარდა თამაშობდა ეპიზოდურ როლებს ფილმებში. 1987 წელს მან დააარსა საკუთარი კომპანია, რომელიც სატელევიზიო გადაცემების მომზადებით იყო დაკავებული. ფლოელა ბენჟამინის ოფიციალური საიტი ფლოელა ბენჟამინი კინოფილმების ინტერნეტ-მონაცემთა ბაზაში Floella Benjamin biography and credits on BFI Screenonline Floella Benjamin on TV.Com დაარქივებული 2007-09-29 საიტზე Wayback Machine. University of Exeter webpage on Chancellor დაარქივებული 2008-05-21 საიტზე Wayback Machine. ↑ GRO Register of Marriages: SEP 1980 14 0207 LAMBETH — Keith D. Taylor = Floella K. Y. Benjamin ↑ Floella Benjamin, OBE — About Me. დაარქივებულია ორიგინალიდან — 2010-01-07. ციტირების თარიღი: 2012-11-19.
ტრიპოლის ნავსადგური

ტრიპოლის ნავსადგური (არაბ. ميناء طرابلس) — საზღვაო ნავსადგური ლიბიაში, ქალაქ ტრიპოლიში. ხმელთაშუაზღვისპირეთის ერთ-ერთი უძველესი ნავსადგური. ემსახურება მგზავრებს, გემის ტვირთსა და მოცულობას. აერთიანებს მრავალ ტერმინალს და აგრეთვე ემსახურება ერთდროულად მრავალ ხომალდს. ნავსადგურში არის იახტ-კლუბი და სათევზაო ადგილი. ოფიციალური საიტი (ინგლისური)
ეკლესია უმზეური

ეკლესია უმზეური — ეკლესია მცხეთის მუნიციპალიტეტის სოფელ ზემო ნიჩბისში. მდებარეობს სოფლის ჩრდილოეთით 1,5 კილომეტრზე, ტყეში. 1975 წელს ძეგლი შეუკეთებიათ და მისთვის პირვანდელი სახე შეუცვლიათ. ეკლესია დარბაზულია (7,7 X 4,9 მ), ნაგებია საშუალო ზომის ქვიშაქვით. შესასვლელი სამხრეთიდანაა. აღმოსავლეთის ნახევარწრიულ აფსიდში ერთი სარკმელია. ოდნავ შემაღლებული საკურთხეველი დარბაზისაგან გამოყოფილია ქვის კანკელით. ეკლესია გადახურულია ნახევარწრიული კამარით, რომელშიც შეკიდულ კაპიტელებზე დაყრდნობილ საბჯენ თაღს ემყარება. დასავლეთ კედელში ერთი თაღოვანი სარკმელია. ინტერიერი და ფასადები შეთეთრებულია. ეკლესიაზე სამხრეთით და ჩრდილოეთით სწორკუთხა სათავსოებია მიშენებული. სამხრეთის მინაშენს კარი სამხრეთით აქვს, ხოლო ჩრდილოეთ მინაშენში შესასვლელი ეკლესიის ჩრდილოეთ კედელშია გაჭრილი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 287.
ვანთების ეკლესია

ვანთების ეკლესია — ეკლესია მცხეთის მუნიციპალიტეტის სოფელ ზემო ნიჩბისში. მდებარეობს სოფლის სამხრეთით 2 კილომეტრზე. აგებულია IX-X საუკუნეებში. ეკლესია სამეკლესიანი ბაზილიკაა (11,6 X 10,8 მ), დგას ერთსაფეხურიან ცოკოლზე, ნაგებია ნატეხი ქვით. სამივე ეკლესიას აღმოსავლეთით მართკუთხედში ჩახაზული ნახევარწრიული აფსიდი აქვს. შუა ეკლესია (სიგრძე 3,3 მ) გვერდით ეკლესიებთან (ჩრდილოეთ ეკლესიის სიგრძე 2,3 მ, სამხრეთ ეკლესიის სიგრძე 2,6 მ) შედარებით განიერია. მის აფსიდში შემორჩენილია ერთი სარკმელი, ხოლო დარბაზის ჩრდილოეთ კედელთან - ორი პილასტრი. შუა ეკლესია გვერდით ეკლესიებს თითო კარით უკავშირდებოდა. ეკლესია გადახურული ყოფილა ბრტყელი კრამიტით. ეკლესიის გარშემო გამოვლინდა სამაროვანი და ნასოფლარი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 287.
გლოგღიუსი

გლოგღიუსი (გერმ. Glogghüs) — მთა ურნერის ალპებში, შვეიცარიაში. მდებარეობს ობვალდენისა და ბერნის კანტონების საზღვარზე. მისი ჩრდილოეთი კალთა გადაჰყურებს მელხზეეს ტბასა და სოფელ მელხზეე-ფრუტს. Glogghüs on Hikr
ბმულობა

მათემატიკაში სიტყვა ბმულობა გამოიყენება გარკვეული თვისებების მისამართით, რომელებიც ამა თუ იმ აზრით „მთლიანობზე“, „შეკრულობზე“ მიუთითებენ. ბმულობის ცნება განიმარტება მრავალი მათემატიკური ობიექტებისთვის (გრაფებისთვის, ჯგუფოიდებისთვის და ა.შ.), თუმცა ყველა მათგანი უკავშირდება ბმულობის ცნებას ტოპოლოგიური სივრცეებისთვის. ტოპოლოგიურ სივრცეს ეწოდება ბმული თუ იგი არ წარმოიდგინება ორი თანაუკვეთი ღია სიმრავლის გაერთიანების სახით. ინტუიციურად ეს ნიშნავს რომ სივრცე არ შეიძლება დაიყოს ორ განცალკევებულ ქვესივრცედ. ბმულობის მსგავსი, მაგრამ უფრო ძლიერი თვისებაა ტოპოლოგიური სივრცის წრფივად ბმულობა. ბმულობის ტერმინებზე შეიგვიძლია დავიყვანოთ სივრცის „მთლიანობის“ უფრო „მაღალგანზომილებიანი“ თვისებებიც. მაგალითად, ტოპოლოგიური სივრცე ცალად ბმულია, (ინტუიციურად ეს ნიშნავს, რომ მას არ აქვს „ერთგანზომილებიანი“ ნახვრეტები), თუ მოცემული ტოპოლოგიური სივრცის მარყუჟების სივრცე წრფივად ბმულია. მსგავსი რამ სამართლიანია უფრო მაღალი განზომილებებისათვისაც.
ჰოხვანი

ჰოხვანი (გერმ. Hochwang) — მთა პლესურის ალპებში, შვეიცარიაში. მდებარეობს პლესურის რაიონსა და პრატიგაუს ხეობას შორის, გრაუბიუნდენის კანტონში. ზღვის დონიდან 2 534 მ სიმაღლით იგი დურანის უღელტეხილის ჩრდილოეთით მდებარე ქედის უმაღლესი მწვერვალია. მწვერვალისკენ მიემართება რამდენიმე საფეხმავლო ბილიკი. უახლოესი დასახლებაა კასტიელი. Hochwang on Hikr
ფულჰორნი

ფულჰორნი (გერმ. Fulhorn) — მთა პლესურის ალპებში, შვეიცარიაში. მდებარეობს გრაუბიუნდენის კანტონში. აღმართულია ქედზე, რომელიც ერთმანეთისგან ჰყოფს დომელშეგის ხეობასა და სათხილამურო კურორტ ლენცერჰაიდეს. გადაჰყურებს ხურვალდენის მუნიციპალიტეტს. Fulhorn on Hikr
გლისჰორნი

გლისჰორნი (გერმ. Glishorn) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს ბრიგის მუნიციპალიტეტს. სიმაღლე ზღვის დონიდან 2 525 მეტრი. Glishorn on Hikr
მაგერაინი

მაგერაინი (გერმ. Magerrain) — მთა გლარნის ალპებში, შვეიცარიაში. მდებარეობს გლარუსისა და სანქტ-გალენის კანტონების საზღვარზე. სიმაღლე ზღვის დონიდან 2 524 მეტრი. უახლოესი დასახლებაა ენგის მუნიციპალიტეტი. Magerrain on Summitpost
ჩუგენი

ჩუგენი (გერმ. Tschuggen) — მთა პლესურის ალპებში, შვეიცარიაში. მდებარეობს ზღვის დონიდან 2 049 მეტრზე. სათხილამურო კურორტ აროზიდან ჩუგენის მწვერვალისკენ მიემართება საბაგირო გზა. List of mountains above 2000 m in Switzerland with coordinates დაარქივებული 2009-01-29 საიტზე Wayback Machine.
რას-ელ-ანუფი

რას-ელ-ანუფი (არაბ. راس لانوف) — ქალაქი და ნავსადგური ლიბიაში, სურთის რაიონში. მდებარეობს სიდრის ყურის სანაპიროზე, ხმელთაშუა ზღვის სამხრეთ წერტილში. 2010 წლის აღწერის მონაცემებით ქალაქში ცხოვრობს 13,300 ათ. ადამიანი. ლიბიის ერთ-ერთი მთავარი სანავთობო ნავსადგურია. განვითარებულია ნავთობქიმიური მრეწველობა, 2 აეროდრომი. ლიბიის სამოქალაქო ომის დროს ქალაქის ტერიტორიაზე გაიმართა ბრძოლა; ლიბიელმა ამბოხებულებმა მოახერხეს მუამარ კადაფის მომხრეების დამარცხება და დაიკავეს ქალაქის ტერიტორია. ლიბიის ქალაქების სია ↑ Libyen: Die wichtigsten Orte mit Statistiken zu ihrer Bevölkerung ↑ კადაფის მოწინააღმდეგებმა პორტი რას-ლანუფი დაიკავეს[მკვდარი ბმული]
Nil Recurring

Nil Recurring — ბრიტანული პროგრესული როკ-ჯგუფ Porcupine Tree-ს EP. გამოიცა 2007 წლის 17 სექტემბერს. მასში შეტანილია ალბომზე Fear of a Blank Planet მუშაობის დროს ჩაწერილი სიმღერები. ↑ Aquarian Weekly ↑ Epinions.com ↑ Metal Storm ↑ PopMatters ↑ ReGen[მკვდარი ბმული] ↑ BBC - Radio 1 - Chart Show. BBC Radio 1 (2008-02-24). დაარქივებულია ორიგინალიდან — 2008-04-13. ციტირების თარიღი: 2008-03-03. ↑ finnishcharts.com - Porcupine Tree- Nil Recurring. ციტირების თარიღი: 2008-03-11. ↑ lescharts.com - Porcupine Tree - Nil Recurring. ციტირების თარიღი: 2008-03-09. ↑ German Top 100 Singles/Albums Chart (2008-02-24). ციტირების თარიღი: 2008-03-11.
...სკოპი

...სკოპ, ...სკოპია (ბერძ. skopēo — „ვუყურებ“, „ვარვირდები“) — რთული სიტყვის ნაწილი. აღნიშნავს ვიზუალურ დაკვირვებასთან დაკავშირებულს. მაგ., მიკროსკოპი, ელექტრონოსკოპია. ქართული საბჭოთა ენციკლოპედია, ტ. 9, თბ., 1985. — გვ. 428.
კევლიანის კვირაცხოველი

კევლიანის კვირაცხოველი — ეკლესია მცხეთის მუნიციპალიტეტის სოფელ კევლიანში. მდებარეობს სოფლის ჩრდილო-აღმოსავლეთით 3 კილომეტრზე, ხშირი ტყით დაფარულ მაღალ ფერდობზე. თარიღდება გვიანდელი ფეოდალური ხანით. ეკლესია დარბაზულია (2,27 X 2,27 მ), ნაგებია რიყის ქვით და აგურით. წარმოადგენს პატარა სამლოცველოს, რომელიც დასავლეთ მხრიდან ღიაა, გადახურულია აგურის შესასვლელი კამარით. შიგნით, აღმოსავლეთ კედელში, სწორკუთხოვან შეღრმავებაში პატარა სწორკუთხა სარკმელია, ჩრდილოეთ და სამხრეთ კედლებში - შეისრულთაღიანი თითო ნიში. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 292. კევლიანის კვირაცხოველი დაარქივებული 2013-11-02 საიტზე Wayback Machine.
ბნელა საყდარი

ბნელა საყდარი — ეკლესია მცხეთის მუნიციპალიტეტის სოფელ კევლიანში. მდებარეობს სოფლის დასავლეთით 3-4 კილომეტრზე, ხშირი ტყით დაფარულ მთაზე. სტილისტური ნიშნებით თარიღდება ადრინდელი ფეოდალური ხანის მიწურულით. ბნელა საყდარი სამეკლესიანი ბაზილიკაა (8,7 X 8,1 მ), ნაგებია რიყის ქვით. შენობის კუთხეებში და ცალკეული არქიტექტურული ელემენტებისათვის (აფსიდის მხრები, სატრიუმფო თაღი, პილასტრები, სარკმლის წირთხლები) შირიმის ქვაა გამოყენებული. შესასვლელი სამხრეთ ეკლესიიდანაა. შუა ეკლესია გვერდით ეკლესიებთან შედარებით ფართო და მაღალია. აღმოსავლეთით ნახევარწრიული აფსიდია, რომლის ღერძზე თაღოვანი სარკმელია, სარკმლის ორივე მხარეს - თითო სწორკუთხა ნიშია. შუა ეკლესიის გრძივ კედლებზე თითო პილასტრია, რომლებზეც კამარის საბჯენი თაღი იყო გადაყვანილი (შემორჩენილია სამხრეთ პილასტრი და საბჯენი თაღის ნაწილი). სატრიუმფო და კამარის საბჯენი თაღების ქუსლებთან თაროსა და დახრილი სიბრტყისგან შედგენილი კაპიტელებია. სამხრეთ კედელში სწორკუთხა სარკმელია. ჩრდილოეთ კედელში ორი კარია გაჭრილი - ერთი შუა ეკლესიას აკავშირებს ჩრდილოეთ ეკლესიასთან, ხოლო მეორე - საკურთხეველს სამკვეთლოსთან. სამკვეთლოში აღმოსავლეთით ერთი სარკმელია გაჭრილი. ჩრდილოეთ ეკლესიას აღმოსავლეთით სწორკუთხა ამაღლებული საკურთხეველი აქვს. სამხრეთ ეკლესია გრძელია, გეგმით სწორკუთხა, აღმოსავლეთით ერთი სწორკუთხა სარკმელი აქვს. ჩრდილოეთ კედელში შუა ეკლესიაში გადასასვლელი კარია გაჭრილი, ხოლო სამხრეთ კედელში - სამეკლესიან ბაზილიკაში შესასვლელი. სამხრეთ ეკლესიის სარკმელს ფასადზე კონქისებური შეღრმავება აქვს, ხოლო შუა ეკლესიის საკურთხევლის სარკმლის თაღი დასრულებულია გადანაკეცებიანი რელიეფური ზოლით. ეკლესიის დასავლეთით 20 მეტრზე შემორჩენილია კედლების ფრაგმენტები. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 292. ბნელა საყდარი დაარქივებული 2013-11-02 საიტზე Wayback Machine.